Տեղեկանք-հիմնավորում

Հայաստանի Հանրապետության Արմավիրի մարզի Արմավիրի համայնքապետարանի աշխատակազմի 2025 թվականի հաստիքացուցակում նախատեսվում են հետևյալ փոփոխությունները՝

Արմավիրի համայնքապետարանի աշխատակազմի Բյուջետային եկամուտների հաշվառման, հավաքագրման և տրանսպորտի վերահսկողության բաժնի աշխատակիցների աշխատանքային ծանրաբեռնվածությունից ելնելով՝ առաջարկվում է Արմավիրի համայնքապետարանի աշխատակազմի Բյուջետային եկամուտների հաշվառման, հավաքագրման և տրանսպորտի վերահսկողության բաժնում լրացուցիչ նախատեսել մեկ առաջատար մասնագետի և մեկ գլխավոր մասնագետի հաստիքային միավոր։ Նախատեսվող առաջատար մասնագետի պաշտոնը զբաղեցնող համայնքային ծառայողը իրականացնելու է Արմավիրի համայնքապետարանի աշխատակազմի Բյուջետային եկամուտների հաշվառման, հավաքագրման և տրանսպորտի վերահսկողության բաժնի կողմից իրականացվող հետևյալ աշխատանքները՝

- համայնքի վարչական բնակավայրերում հետևելու է առևտրի, հասարակական սննդի և սպասարկման ոլորտի գործունեության կանոնների պահպանմանը,

- մասնակցելու է համայնքի սեփականություն հանդիսացող անշարժ գույքի կառուցապաման իրավունքի և վարձակալության վճարների, օրենքով սահմանված տեղական տուրքերի գանձման աշխատանքների կազմակերպմանը,

- բաժնի պետին է ներկայացնելու տեղական տուրքերից ու վճարներից խուսափող իրավաբանական և ֆիզիկական անձանց վերաբերյալ տվյալներ,

-մասնակցելու է համայնքի տարածքում սուբվենցիոն ծրագրերով հիմնանորոգված ճանապարհների հարակից մայթերին քաղաքացիների և տնտեսվարող սուբյեկտների կողմից բացօթյա և ոչ սահմանված վայրերում առևտրի իրականացման կանոնների պահպանման նկատմամբ տարվող հետևողական աշխատանքներին։

Նախատեսվող գլխավոր մասնագետի պաշտոնը զբաղեցնող համայնքային ծառայողը իրականացնելու է Արմավիրի համայնքապետարանի աշխատակազմի Բյուջետային եկամուտների հաշվառման, հավաքագրման և տրանսպորտի վերահսկողության բաժնի կողմից իրականացվող հետևյալ աշխատանքները՝

- համայնքի վարչական տարածքում իրականացնելու է ոգելից խմիչքների և ծխախոտի արտադրանքի վաճառքի, բացօթյա առևտրի կազմակերպման, հանրային սննդի կազմակերպման և իրացման, հեղուկ վառելիքի, սեղմված բնական կամ հեղուկացված նավթային գազերի վաճառքի և օրենքով սահմանված այլ տուրքերի համար թույլտվությունների տրամադրման օրենքով սահմանված աշխատանքներ,

- մասնակցելու է համայնքի հասարակական տրանսպորտի հետ կապված աշխատանքների, ներհամայնքային երթուղիներ իրականացնող կազմակերպությունների գործունեության համակարգման հետ կապված աշխատանքների կազմակերպմանը,

-իրականացնելու է համայնքի տարածքում սուբվենցիոն ծրագրերով հիմնանորոգված ճանապարհների հարակից մայթերին քաղաքացիների և տնտեսվարող սուբյեկտների կողմից բացօթյա և ոչ սահմանված վայրերում առևտրի իրականացման նկատմամբ հսկողություն,

- բաժնի աշխատակիցների հետ իրականացնելու է արտաքին գովազդի տրամադրման դիմում-հայտերի ընդունման, գովազդի թույլտվության համար սահմանված տեղական տուրքերի գանձումն ապահովելու աշխատանքներ։

Միաժամանակ Արմավիրի համայնքապետարանի աշխատակազմում առաջարկվում է նախատեսել ևս մեկ առաջատար մասնագետի հաստիքային միավոր, որը կիրականացնի urban-permits.e-gov.am, permits-backend.e-gov.am, DOCS.E-CADASTRE.AM ծրագրերի մեծածավալ աշխատանքներ, ինչպես նաև քաղաքաշինական բնագավառի գործառույթներ։

Արմավիր համայնքի բյուջեի սեփական եկամուտների հավաքագրումը 2024 թվականին կատարվել է 102,9 %-ով, իսկ 2025 թվականի առաջին կիսամյակում՝ 96,1 %-ով։

Նշված փոփոխություններով աշխատավարձի ֆոնդը կավելանա 544 500 ՀՀ դրամով։

ՀԱՄԱՅՆՔԻ ՂԵԿԱՎԱՐ Վ. ՍԱՐԳՍՅԱՆ